Gossip Girl

***Gossip Girl*** je američka tinejdžerska serija koja se originalno prikazivala od 2007 do 2012.

U Hrvatskoj se prikazivala na programu HRT pod naslovom ***Tračerica***. U Srbiji se prikazivala na televiziji Prva pod naslovom ***Tračara***. Od 4. jula do 13. novembra 2011. prikazane su prve četiri sezone, koje su tokom 2012. reprizirane.

Serija je urađena po istoimenom romanu Sesili von Zigezar. Do 2009. objavljeno je dvanaest nastavaka knjige.

## Sinopsis
Serija prati burni život grupe srednjoškolaca iz bogatih porodica koji pohađaju privatnu školu u elitnoj Njujorškoj četvrti na Menhetnu. Prelepa i buntovna plavuša Serena van der Vudsen i atraktivna Bler Voldorf su najbolje prijateljice, ali i povremene suparnice. Njih dve razdvojila je velika Serenina greška koju je učinila u prošlosti, a koju joj Bler ne može oprostiti. Jabuka razdora bio je fatalni Nejt Arčibald, dečko sa Aper Ist Sajda, rastrzan između dve nekad najbolje prijateljice. Njegova suprotnost je Čak Bas, ženskaroš i antiheroj, koji ne preza ni od čega da bi stigao do cilja. U njihovo odabrano društvo početkom školske godine stiže tipična porodica Rufusa Hamfrija. Njegova deca Den i Dženi se na različite načine uklapaju u snobovsku sredinu, a fatalna Serena ostaviće mladog Dena Hamfrija bez daha još prilikom prvog susreta.

Gledaoce u svaku epizodu uvodi naratorka - Tračara. Ona na svom istoimenom blogu skuplja najsočnije tračeve o pomenutom društvu i svaku priču započinje rečenicom: „Ovde tračara, tvoj jedini izvor vesti o skandaloznom životu elite s Menhetna.“
Život atraktivnih bogatašica sa Aper Ist Sajda, Serene i Bler vrti se oko momaka, izgleda, brendirane odeće, ljubavnih spletki, problema i tračarenja...

### 1. sezona (2007./08.)
Glavna radnja prve sezone je Serenin iznenadni povratak na Aper Ist Sajd nakon njenog misterioznog nestanka. U početku se mislilo da je razlog njenog odlaska bio taj što je jednu noć provela s Nejtom Arčibaldom, dečkom njene najbolje prijateljice Bler Valdorf. Međutim, pred kraj sezone lukava Džordžina Sparks, Serenina bivša prijateljica, dolazi na Aper Ist Sajd. Radnja serije takođe se vrti i oko Serenine ljubavne veze s „autsajderom“ Denom Hamfrijem; Blerinom vezom s Nejtom i njenom aferom sa njegovim najboljim prijateljem Čakom; kratkom romansom između Serenine majke i Denovog oca; te o dolasku Denove bivše najbolje prijateljice Vanese Ejbrams u grad. Sezona se završava razotkrivanjem Serenine tajne. Poslednja epizoda se završava Čakovim napuštanjem Bler na aerodromu pre polaska u Evropu.

### 2. sezona (2008./09.)
Druga sezona većinom se bavi završnom godinom srednje škole s premijerom na Hamptonu pa je uglavnom fokusirana na odnos između Bler i Čaka. U početku oboje negiraju svoja osećanja, i upliću se u razne probleme i ucene.
Prva polovina sezone vrti se oko Serenine popularnosti kao članice visokog društva što svima odvlači pažnju od Bler. Njihovo prijateljstvo stavljeno je na iskušnje kada se pojavi Popi Lifton, članica visokog društva koja nehotice utiče na klimav odnos Serene i Bler. Nejt se suočava s posledicama kriminalne prošlosti njegovog oca. Kasnije ulazi u vezu s Vanesom koja sve više ulazi u svet Aper Ist Sajda. U Dženi Hamfri se ponovo budi njena buntovnička strana, ona odlučuje da postane modna dizajnerka, kako bi nervirala svog oca. Dok istovremeno zbog svog prijateljstva sa Nejtom i Serenom, Den iz „autsajdera“ postaje „insajder“. Emitovanje prvog dela druge sezone završilo je u prvom vikendu meseca decembra, šokantnom smrću Barta Basa.

U drugoj polovini sezone gledamo posledice Bartove smrti koja uzrokuje važne promene u razvoju lika Čaka, ali takođe utiče i na razvoj odnosa između Rufusa i Lili, te otkriće da njih dvoje imaju sina kao i konačnu propast ljubavne veze Dena i Serene. Džon Si ponovio je svoju ulogu Harolda Valdorf tokom epizode ​​čija se radnja dešava za Dan zahvalnosti koji postaje oduševljen Blerinom ambicijom pohađanja Jejla. Desmond Harington došao je u seriju kao Čakov manipulativni ujak Džek Bas. Feldman se vratio u sezonu zajedno s Armi Hamer koji glumi novog Sereninog dečka Gabrijela Edvardsa.

Mišel Tračtenberg takođe se vratila u ulozi Džordžine Sparks te svoje scene snimila tokom februara, doprinoseći svojom ponovnom pojavom misteriju druge sezone. 

Tokom druge sezone snimljena je Pilot epizoda buduće spin-of serije koja je svoju premijeru imala u maju, ali koju televizijska kuća CW nije podržala. 

### 3. sezona (2009./10.)
Radnja treće sezone fokusirana je na Bler, Dena i Vanesu koji se pokušavaju upisati na Univerzitet u Njujorku zajedno s filmskom zvezdom Oliviom Berk s kojom Den ulazi u ljubavnu vezu; Nejt upisuje Univerzitet; Serena pauzira godinu; Čak se bavi firmom Bas Industriz zajedno sa svojom maćehom Lili. Prvih nekoliko epizoda događa se za vreme letnjih praznika, pa je sezona snimljena pre početka nastave na Univerzitetima i srednjim školama. 
Sezona sadrži mnogo pojava glumaca poput Džoan Garsi kao Bri Buklej, Tiru Benks kao Ursulu Najksvit, Vilijam Baldvin kao Vilijam van der Vudsen, tu su i epizodne uloge imali Ledi Gaga, Torija Burč, Džimija Falon, Džordžina Čepmena i Sonik Out. Deveta epizoda sezone uzrokovala je velike kontroverze. Udruženje reditelja zahtevalo je od televizijske mreže CW da ne emituje epizodu koja sadrži previše scena seksa. CW je odbila zahtev i službeno najavila da će emitovati epizodu kako je i planirano.

Robert Džon Burk koji je u seriji glumio Barta Basa vratio se za božićnu epizodu emitovanu u decembru, dok se Desmond Harington takođe vratio kao Čakov ujak Džek. Njegov povratak je bila jedna od glavnih radnji drugog dela sezone, zajedno s dolaskom Čakove biološke majke Evelin bas Fišer.

Radnja sezone takođe se uveliko fokusirala na razvoj lika Dženi Hamfri i njenu buntovnost. Dobar deo sezone provodi odvajajući se od Erika; njenog bivšeg najboljeg prijatelja, zatim pokušavajući zavesti Nejta koji se nalazi u ljubavnoj vezi sa Serenom. Na kraju sezone, zbog njene jednonoćne afere s Čakom Bas; pa prodavanja droge; njen otac i Lili šalju je u Hadson kako bi živela sa majkom. Ostale radnje sezone uključuju: pokušaje Blera i Čaka u održavanju njihovog ljubavnog odnosa u čemu na kraju ne uspevaju; Denov i Vanesin početak ljubavne romanse koja se razvila iz dugogodišnjeg prijateljstva; i Serenin pokušaj da pronađe samu sebe kroz novi posao.

### 4. sezona (2010./11.)
Glavna radnja četvrte sezone vrti se oko Džulijet Šarp, čudne devojke koja zbog greške iz prošlosti želi napakostiti Sereni. Druga polovina sezone fokusira se na komplikovani odnos između Serene i njenog bivšeg profesora Bena, Čakove pokušaje da održi kontrolu nad kompanijom Bas Industriz koju želi preuzeti Rušel Torp, pa prekinuti odnos između Dena i Bler. Ostale radnje sezone uključuju otkrivanje tajne iz Liline prošlosti koja je i dalje progoni; uzburkani odnos između Čaka i Bler nakon njihovog prekida; raskidanje prijateljstva između Dena i Vanese, dolazak Serenine rođake Čarli Ruds na Aper Ist Sajd.
Radnja prve dve epizode, odvijala se u Parizu gde su se nalazili Serena, Bler i Čak. Tamo Bler upoznaje princa Luja Grimaldija za kojeg se na kraju sezone veri.
Tejlor Momsen koja u seriji glumi lik Dženi Hamfri velikim delom sezone bila je odsutna, a pojavila se u epizodama *(-{Easy J, Juliet Doesn't Live Here Anymore}-, -{The Witches of Bushwick}- i -{Gaslit}-)*.

### 5. sezona (2011./12.)
9. maja 2011. godine objavljeno je da se glumice Tejlor Momsen i Džesika Zor neće vraćati u seriju kao regularne uloge, iako su obe pozvane da nastupe u gostujućim ulogama. Kejli d' Fr glumi lik Ajvi kojoj Lilina sestra, Kerol plaća da glumi njenu kćerku, Sereninu rođaku Čarli Ruds. Glumica je od početka sezone prebačena među glavne uloge.

Radnja sezone započela je u Los Anđelesu gde su energični Čak i Nejt odlučili posetiti Serenu. Čak ima novu životnu filozofiju i odgovara pozitivno na sve izazove, pa čak i na smrtne opasnosti. Serena nastavlja raditi na filmskom setu gde joj je ponuđen stalni posao. Nejt započinje ljubavnu vezu sa starijom ženom, Dijanom Pejn. Natrag u Njujorku, Den saznaje da je Vanesa objavila jedno poglavlje njegove knjige, a Bler nastavlja sa planovima za svoje i Lijovo venčanje, a kasnije saznaje da je trudna.

## Sezone

## Uloge

## Napomene i reference

## Vanjske veze